Tatoeba sentences — language code: kab
Ɣas ma teɣliḍ, ur k-yettaɣ kra.
Dɣa nekkeṛ ɣer tiqqaṛ.
Lɛerbi amucaṛ, tameẓẓuɣt ɣer yimɣaren, tayeḍ ɣer daxel n lǧameɛ.
Ihi yesla-d i dderz n yiḍaṛṛen dɣa yeldi-d tawwurt yufa-aɣ-d wa yeɣli, wa yettneggiz, wa yekkat s rrkel.
Dɣa yezzi ɣer yimɣaren: A-ten-an ad tturaren aqeddami daxel n lǧameɛ.
Teṭṭeɛwec-d tẓirna, tettɛeggiḍ ɣef yimawlan-nneɣ yellan dinna: I tura kenwi ur tettsetḥim ara?
Ɣer lǧameɛ ad d-tettawim dderya-nwen?
Wagi d amkan n yirgazen.
Ur nqudeṛ ara axxam n Ṛebbi.
Ad nawi ddeɛwessu.
Annaɣ a Jeddi Mensuṛ!
Ad d-iḥeddeṛ Ṛebbi leɛna-ak, sellkeɣ si lqum n teǧǧal.
Nekni tuɣ neḥbes tiqqaṛ imir imir.
Nṣeggem iɛlawen.
Yal wa yuɣ tiɣmert di lǧameɛ amzun ur ḍrint.
Yenṭeq-d ɣur-s Lḥaǧ yenna-as: A si Yidir!
Wigi d ixulaf-nneɣ.
Axir ad qqimen da, wala ad ṛuḥen ɣer wanda-nniḍen.
D arrac, ad uraren.
Tuɣ nekk siggeɣ-d si tewwurt ad ttwaliɣ d acu ara yeḍerrun.
Ugadeɣ ad nawi taḍriḥt.
I wagi? Mačči d agrud? i as-d-terra tẓirna.
Netta yettwehhi ɣer Lɛerbi amucaṛ.
Yeslufu-as di tqerrut-is.
Dɣa, Lɛerbi amucaṛ iquffi, tettcuffu tserwalt-is.
Nekk ad t-smuqquleɣ, netta ad yi-d-yesmuqqul, amzun akken yebɣa ad d-yini "cceh".
Sweɛdeɣ-as-d s xemsa n yiḍudan n ufus akken ad yefhem d akken yella wayen ara t-yettraǧun.
A Dda Sli, a-t-an ad yettgalla deg-i, i as-yenna Lɛerbi i baba.
Baba yekker-d.
Ur yi-d-iwala ara beddeɣ ɣef umnar n tewwurt.
Nekk rewleɣ daxel n lǧameɛ.
Ṭṭfeɣ taṛkent.
Dɣa yenṭeq-d Muqqran: Rwu tura kečč i as-yefkan taḥeǧǧurt n ccikula.
Baba yeldi-d tawwurt, yessawel-iyi-d: Yya-n san!
Ffɣeɣ-d, dɣa yenna: Ad tettgallaḍ deg-s?
Ala a Ba, yerna fkiɣ-as taḥeǧǧurt n ccikula, i as-nniɣ.
Ma yella ur tumineḍ ara steqsi arrac-a, i as-rniɣ.
Arrac meṛṛa neṭqen-d: Ih a Dda Sli, yefka-as ccikula.
Ɣur-wat ad tennaɣem, yah! i d-yenna baba.
Ih a Ba! ih a Ba! i s-rriɣ.
Uɣaleɣ-d kecmeɣ-d ɣer lǧameɛ.
Jemɛeɣ-d akk cmingu-nni i nfeẓ.
Xedmeɣ-d takurt.
Ǧǧiɣ-tt deg ufus-iw.
Nniɣ-asen: Ṛgut kan ihi ad twalim.
Werdin kan yedden ccix.
Dɣa kecmen-d yirgazen-nni ɣer lǧameɛ.
Yekker Lḥaǧ yezwer ɣer Lmenbeṛ.
Adur amenzu bedden deg-s yirgazen, ɣer deffir d nekkni.
Lɛerbi amucaṛ yeḥnunez ad yeddu deg udur amezwaru maca ḥwin-t-id yemɣaren ɣer deffir.
Nekni neṛwa taḍsa.
Tebda tẓallit, nekk ṭṭṛaǧuɣ lawan n useǧǧed.
Akken seǧǧden, serseɣ ameqqun-nni n cmingu deg umkan anida yesrusu Si Yidir tazagurt-is.
Akken i d-yuɣal seg useǧǧed, yeqqim fell-as.
Yenṭeḍ uqenduṛ-is ɣer waɛlaw.
Mi d-kkren ad alsen i ṛṛekɛa, yekker-d Si Yidir dɣa yedda-d waɛlaw-nni.
Nekkni s deffir neṭṭerḍeq d taḍsa.
Ɣas wama di tlemmast i d-teḍra, Tiẓirna teǧǧa taẓallit.
Izzi-d ɣer deffir, yeggelfeɛ-d: A yir dderya!
Yemmeɣ yeddem-d afus n ubali i yersen din yessuffeɣ-aɣ-d meṛṛa.
Yegla ula s Lɛerbi amucaṛ yedda.
Mi d-wwḍeɣ s axxam, yemma tenna: Anida-t baba-k?
Nniɣ-as: Mazal-it yettẓala?
I kečč anida teddiḍ?
Mačči yid-s i telliḍ? i d-terna.
Ala, din i lliɣ, maca yeḥwi-aɣ-d Si Yidir, i as-nniɣ.
Emm! Ahat yella wayen i t-xedmeḍ.
Ur cukkeɣ ara ad ken-id-ḥwin kan akka, i d-terna.
Uzzleɣ s usu s zreb uqbel ad d-yaweḍ baba.
Akken sburreɣ taḥayekt,a-t-a yewweḍ-d.
Anida-t ubandi-nni?
Yemma tenna: Yeṭṭes.
Anef-as ihi ar ṣṣbeḥ, i as-dyerra baba.
Maca ssbeḥ d abrid ɣer uɣerbaz.